Mārupes novadā

05.03.2021 Nr.01-8/312

**Aviokompānijām un Mācību organizācijām**

 **pēc pievienotā saraksta**

Par Civilās aviācijas aģentūras

2020.gada 26.novembra lēmuma

Nr.01-8/2437 piemērošanas termiņu

 Sakarā ar vīrusa Covid-19 izplatību visā pasaulē, tajā skaitā Latvijā, valsts aģentūra „Civilās aviācijas aģentūra” (turpmāk – Civilās aviācijas aģentūra), pamatojoties uz Eiropas Parlamenta un Padomes 2018.gada 4.jūlija regulas (ES) Nr.2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (turpmāk - Regula Nr.2018/1139) 71.panta 1.punktu, 2020.gada 26.novembrī pieņēma lēmumu Nr.01-8/2437 par atbrīvojumu piešķiršanu no Komisijas 2011.gada 3.novembra Regulai (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (turpmāk – regula Nr.1178/2011) I pielikuma (FCL daļa) FCL.625; FCL.740; FCL.940 un FCL.1025 punkta prasību izpildes.

 Minētā lēmuma nolēmuma 5.punktā noteikts, ka “*ja pēc 2021.gada 31 marta joprojām pastāv saistībā ar vīrusu Covid-19 izplatību ieviestie ierobežojošie pasākumi, kuri ir par iemeslu šā lēmuma 2.punktā minēto kvalifikācijas atzīmju derīguma termiņa neiespējamai pagarināšanai, saskaņā ar regulas Nr.1178/2011 prasībām:*

*5.1. klases, tipa un instrumentālo lidojumu kvalifikācijas atzīmes derīguma termiņu var pagarināt atkārtoti līdz 4 mēnešiem vai līdz 2021.gada 31.jūlijam, ņemot vērā, kurš laika periods iestājas ātrāk, nepārsniedzot individuālo maksimālo atbrīvojuma termiņu 8 mēnešus. Atkārtotais pagarinājums tiek veikts, ievērojot šā lēmuma 3.punktā noteikto;*

*5.2. instruktora vai eksaminētāja atzīmes derīgumu termiņu var pagarināt atkārtoti līdz 12 mēnešiem vai 2021.gada 31.jūlijam, ņemot vērā, kurš laika periods iestājas ātrāk, nepārsniedzot individuālo maksimālo atbrīvojuma termiņu 12 mēnešus*.”

 Ņemot vērā, ka saskaņā ar Ministru kabineta 2021.gada 5.februāra rīkojumu Nr.74 “Grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu” Latvijas Republikas teritorijā ārkārtas situācijas termiņš ir pagarināts līdz 2021.gada 6.aprīlim un joprojām pastāv daudzi ierobežojumi attiecībā uz personu pārvietošanos un pakalpojumus saņemšanu klātienē, Civilās aviācijas aģentūra nolemj turpināt piemērot (līdz 2021.gada 31.jūlijam) atbrīvojumu no regulas Nr.1178/2011 I pielikuma (FCL daļa) attiecībā uz FCL.625; FCL.740; FCL.940 un FCL.1025 punktu prasību izpildi, saskaņā ar 2020.gada 26.novembra lēmuma Nr.01-8/2437 5.punktā noteikto.

 2020.gada 26.novenbra lēmuma Nr.01-8/2437 3.punktā noteiktās atsvaidzināšanas mācības nav atkārtoti jāapgūst pilotiem, kuri šādas mācības ir apguvuši pēc 2021.gada 1.janvāra.

 Direktors M. Gorodcovs

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Lieģe, 67503903